29.9.2023
MT
Il-Ġurnal Uffiċjali tal-Unjoni Ewropea
C 349/71
3.4.
Fil-livell Ewropew, l-akbar eżerċizzju ta’ demokrazija parteċipattiva u deliberattiva sal-lum kien il-Konferenza dwar il-Futur tal-Ewropa, li fi ħdanha ġew organizzati erba’ panels taċ-ċittadini Ewropej biex iċ-ċittadini jkunu jistgħu jirriflettu flimkien dwar il-futur li jridu għall-Unjoni Ewropea.
Il-KESE kien involut formalment f’din l-inizjattiva.
Huwa jilqa’ l-fatt li dan il-proġett pilota qed jiġi evalwat bir-reqqa sabiex ikunu jistgħu jittieħdu tagħlimiet dwar kif jistgħu jittejbu inizjattivi futuri possibbli. 3.5.
B’mod partikolari, il-KESE jiddispjaċih dwar in-nuqqas ta’ viżibbiltà u interess f’din il-konferenza fl-Istati Membri, kif ukoll dwar il-konfużjoni dwar l-objettivi tagħha. 3.6.
Fir-rapport finali (2) tal-Konferenza dwar il-Futur tal-Ewropa, il-proposta 36 dwar l-informazzjoni u l-parteċipazzjoni taċ-ċittadini, u l-proposta 39 dwar il-proċess tat-teħid tad-deċiżjonijiet tal-UE, jagħtu lill-KESE mandat ċar biex isaħħaħ ir-rwol istituzzjonali tiegħu bħala garanti u faċilitatur tal-attivitajiet tad-demokrazija parteċipattiva, bħad-djalogu strutturat mal-organizzazzjonijiet tas-soċjetà ċivili u l-panels taċ-ċittadini.
Mil-lat istituzzjonali, il-KESE jinsab f’pożizzjoni ideali biex jaqdi rwol fit-tisħiħ tad-demokrazija parteċipattiva, billi jaġixxi b’mod koerenti u komprensiv. 3.7.
L-UE diġà għandha sett elaborat ta’ strumenti ta’ parteċipazzjoni tal-UE, li jinkludu, pereżempju, l-elezzjonijiet għall-Parlament Ewropew, id-Djalogi taċ-Ċittadini u l-Inizjattiva taċ-Ċittadini Ewropej, il-Petizzjonijiet lill-Parlament Ewropew, u l-Ombudsman Ewropew.
Barra minn hekk, fit-tħejjija ta’ inizjattivi leġiżlattivi, il-Kummissjoni torganizza konsultazzjonijiet pubbliċi bl-għan li tagħti lill-partijiet ikkonċernati – inklużi ċ-ċittadini – l-opportunità li jsemmgħu leħinhom dwar suġġett partikolari.
Il-konsultazzjonijiet pubbliċi huma ankrati fil-Linji Gwida tal-Kummissjoni għal Regolamentazzjoni Aħjar u jsiru permezz tal-portal Semma’ Leħnek tal-Kummissjoni. 3.8.
L-Inizjattiva taċ-Ċittadini Ewropej (IĊE), li nħolqot fl-2012, hija waħda mill-innovazzjonijiet ewlenin tad-demokrazija parteċipattiva fil-livell tal-UE.
Din tippermetti li grupp ta’ ċittadini jpoġġu kwistjoni fuq l-aġenda tal-korpi leġiżlattivi Ewropej. 3.9.
Iżda l-erba’ IĊE li rnexxielhom jiġbru l-miljun firma meħtieġa biex il-Kummissjoni Ewropea twieġeb kellhom impatt relattivament żgħir s’issa, bi proposti leġiżlattivi adottati bħala segwitu għall-inizjattivi “Id-dritt għall-ilma” u “Projbizzjoni tal-glifosat”, u proposta mħabbra għall-2023 biex jiġu pprojbiti l-gaġeġ għall-annimali kollha.
Fil-fehma tal-KESE, l-IĊE ma tissodisfax bis-sħiħ l-aspettattivi u għalhekk bla dubju trid tiġi riformata, u l-KESE għandu jkun involut fir-riforma. 3.10.
Il-parteċipazzjoni taċ-ċittadini ġiet iffaċilitata minn pjattaformi diġitali.
L-Internet għamilha possibbli li s-soċjetà ċivili tiġi involuta fuq skala kbira u li jiġu involuti gruppi pubbliċi li kienu ’l bogħod minn dan it-tip ta’ approċċ, b’mod partikolari ż-żgħażagħ. 3.11.
Madankollu, filwaqt li l-qasam diġitali jgħin biex jiffaċilita u jwessa’ l-kamp ta’ applikazzjoni tal-parteċipazzjoni, għandu wkoll il-limitazzjonijiet tiegħu.
Il-konsultazzjonijiet online jippermettu l-ġbir ta’ fehmiet iżda mhux dejjem għal deliberazzjoni reali. 3.12.
Il-ħolqien ta’ panels taċ-ċittadini futuri sostenibbli jeħtieġ komponent online b’saħħtu – element ewlieni għal diskussjonijiet transnazzjonali li jinvolvu l-akbar għadd possibbli ta’ ċittadini.
Abbażi tal-esperjenza u t-tagħlimiet miksuba mill-pjattaforma multilingwi tal-Konferenza dwar il-Futur tal-Ewropa, il-KESE jipproponi li tinħoloq pjattaforma online/app mobbli multilingwi mtejba.
Dan jippermetti parteċipazzjoni ferm akbar milli huwa possibbli f’avvenimenti wiċċ imb wiċċ, dment li l-għodda online tkun imfassla biex tkun aċċessibbli għall-akbar numru possibbli ta’ ċittadini.
L-avvenimenti fiżiċi jibqgħu għodda komplementari importanti għall-konsultazzjonijiet online, iżda għandhom ikunu limitati għal għadd raġonevoli u mmirati ħafna lejn suġġetti attwali ta’ interess orizzontali.
Għandhom jiġu allokati riżorsi adegwati għall-ħolqien ta’ tali pjattaforma diġitali bl-ogħla livell ta’ żvilupp tekniku (3). 3.13.
Fil-fehma tal-KESE, għandha titqajjem il-kwistjoni tar-rappreżentattività u l-għarfien espert tal-kontributi taċ-ċittadini għad-dibattitu pubbliku.
Il-fehma ta’ assoċjazzjoni li tirrappreżenta eluf ta’ membri tgħodd daqs l-espressjoni ta’ ċittadini iżolati? 3.14.
Il-KESE jfakkar li l-valur miżjud tal-Opinjonijiet u r-Rakkomandazzjonijiet tiegħu jirriżulta mill-bini ta’ kunsens fost l-organizzazzjonijiet tas-soċjetà ċivili organizzata, u l-bini ta’ pontijiet bejn l-interessi diverġenti tad-diversi organizzazzjonijiet tas-soċjetà.
(2) (3)
Ara r-Rapport dwar l-eżitu finali tal-Konferenza dwar il-Futur tal-Ewropa.
Kif ġie nnutat fl-istudju tal-KESE, “Nagħmlu lill-KESE faċilatur u garanti tal-attivitajiet tad-demokrazija parteċipattiva, inkluż djalogu strutturat mal-organizzazzjonijiet tas-soċjetà ċivili u l-panels taċ-ċittadini” (2023), id-domanda għad-diġitalizzazzjoni hija ovvja, madankollu għandhom jiġu allokati riżorsi li jippermettu l-parteċipazzjoni fiżika.